ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์และวิธีการอนุญาตประกอบกิจการโทรคมนาคมแบบที่สาม โดยที่เป็นการสมควรกำหนดหลักเกณฑ์และวิธีการอนุญาตประกอบกิจการโทรคมนาคมแบบที่สามเพื่อให้ผู้ประสงค์จะประกอบกิจการได้ทราบล่วงหน้าเกี่ยวกับคุณสมบัติของผู้ขอรับใบอนุญาตวิธีการขอรับใบอนุญาต หลักเกณฑ์ในการออกใบอนุญาตเอกสารหลักฐานหรือข้อมูลที่จำเป็นต้องใช้ในการอนุญาตวิธีการพิจารณาในการออกใบอนุญาต ระยะเวลาการพิจารณาอนุญาตขอบเขตการอนุญาตให้ประกอบกิจการกรอบระยะเวลาขั้นสูงและขั้นต่ำที่จะอนุญาตให้ประกอบกิจการ รวมทั้งเงื่อนไขอื่นที่จำเป็นสำหรับการประกอบกิจการโทรคมนาคมอาศัยอำนาจตามความในมาตรา๕๑ (๔) และ (๕)แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๐ มาตรา ๔๑ มาตรา ๔๕ มาตรา ๕๐และมาตรา ๕๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๗ มาตรา ๘มาตรา ๙ และมาตรา ๒๑ แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงกำหนดหลักเกณฑ์และวิธีการอนุญาตประกอบกิจการโทรคมนาคมแบบที่สามดังนี้ข้อ๑ ในประกาศนี้คณะกรรมการ หมายความว่าคณะกรรมการกิจการโทรคมนาคมแห่งชาติสำนักงาน กทช. หมายความว่าสำนักงานคณะกรรมการกิจการโทรคมนาคมแห่งชาติข้อ๒ลักษณะและประเภทของกิจการโทรคมนาคมที่ต้องได้รับใบอนุญาตแบบที่สามให้เป็นไปตามประกาศคณะกรรมการ เรื่องลักษณะและประเภทของกิจการโทรคมนาคมที่ต้องได้รับใบอนุญาตประกอบกิจการโทรคมนาคมข้อ๓ คุณสมบัติของผู้ขอรับใบอนุญาตผู้ขอรับใบอนุญาตนอกจากจะมีคุณสมบัติตามที่กำหนดไว้ในมาตรา๘ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ แล้วต้องมีคุณสมบัติและไม่มีลักษณะต้องห้าม ดังนี้๓.๑เป็นนิติบุคคลที่จัดตั้งขึ้นตามกฎหมายไทย๓.๒ไม่เป็นผู้ถูกพิทักษ์ทรัพย์ตามคำสั่งศาลหรือถูกศาลมีคำสั่งให้ฟื้นฟูกิจการตามกฎหมายว่าด้วยล้มละลายอันเป็นเหตุให้เจ้าหนี้หรือบุคคลที่สามซึ่งแต่งตั้งโดยเจ้าหนี้ทำหน้าที่บริหารแทนกรรมการชุดเดิมหรือเข้าสู่กระบวนการล้มละลายหรือถูกศาลพิพากษา๓.๓ไม่เป็นผู้ถูกศาลมีคำพิพากษาและมีคำสั่งให้ยึดทรัพย์เพื่อบังคับคดีเหนือทรัพย์สินของผู้ขอรับใบอนุญาตด้วยประการใดตามกฎหมายว่าด้วยวิธีพิจารณาความแพ่งอันเกี่ยวด้วยการบังคับคดีตามคำพิพากษาหรือคำสั่งศาล๓.๔กรรมการ ผู้จัดการหรือผู้มีอำนาจในการจัดการของนิติบุคคลที่ขอรับใบอนุญาตต้องไม่เป็นบุคคลที่มีรายชื่ออยู่ในบัญชีรายชื่อบุคคลที่ตลาดหลักทรัพย์แห่งประเทศไทยเห็นว่าไม่สมควรเป็นผู้บริหารตามข้อบังคับตลาดหลักทรัพย์แห่งประเทศไทย๓.๕กรรมการ ผู้จัดการหรือผู้มีอำนาจในการจัดการของนิติบุคคลที่ขอรับใบอนุญาตต้องไม่เคยเป็นบุคคลที่ทำหน้าที่ดังกล่าวในนิติบุคคลที่เคยถูกคณะกรรมการเพิกถอนใบอนุญาตประกอบกิจการโทรคมนาคม๓.๖ ผู้ขอรับใบอนุญาต บุคคลผู้เป็นกรรมการผู้จัดการหรือผู้มีอำนาจในการจัดการของผู้ขอรับใบอนุญาตต้องไม่เคยถูกศาลมีคำพิพากษาถึงที่สุดว่ามีความผิดตามกฎหมายว่าด้วยการแข่งขันทางการค้า กฎหมายว่าด้วยข้อมูลข่าวสาร กฎหมายว่าด้วยทรัพย์สินทางปัญญากฎหมายว่าด้วยยาเสพติด ความผิดมูลฐานตามกฎหมายฟอกเงินความผิดเกี่ยวกับเจ้าพนักงานตามประมวลกฎหมายอาญาความผิดตามกฎหมายว่าด้วยการเสนอราคาต่อหน่วยงานของรัฐและความผิดตามกฎหมายประกอบรัฐธรรมนูญว่าด้วยการป้องกันและปราบปรามการทุจริตภายในระยะเวลาสองปีก่อนการยื่นขอรับใบอนุญาตข้อ๔ วิธีการขอรับใบอนุญาตผู้ขอรับใบอนุญาตต้องดำเนินการดังนี้๔.๑ยื่นคำขอรับใบอนุญาตตามแบบที่คณะกรรมการกำหนดแนบท้ายประกาศนี้พร้อมแจ้งลักษณะหรือประเภทกิจการโทรคมนาคมและระบุเขตพื้นที่ให้บริการ ที่ประสงค์จะดำเนินการให้ชัดเจนด้วย๔.๒ยื่นแบบคำขอที่กรอกข้อมูลครบถ้วนแล้วและเอกสารหลักฐานหรือข้อมูลที่จำเป็นต้องใช้ในการอนุญาตตามข้อ๕ พร้อมสำเนาเอกสารดังกล่าวจำนวน ๒ ชุด ด้วยตนเองหรือทางไปรษณีย์ตอบรับ ณ สำนักงานกทช. เลขที่ ๘๗ ซอยพหลโยธิน ๘ ถนนพหลโยธิน แขวงสามเสนใน เขตพญาไท กรุงเทพมหานคร๑๐๔๐๐๔.๓ผู้ยื่นคำขอรับใบอนุญาตต้องชำระค่าดำเนินการตามอัตราที่คณะกรรมการกำหนดให้แล้วเสร็จภายในวันที่ยื่นคำขอในกรณีที่คณะกรรมการเห็นสมควรเปลี่ยนแปลงหลักเกณฑ์วิธีการขอรับใบอนุญาตประกอบกิจการโทรคมนาคมสำหรับบริการโทรคมนาคมบางประเภทเพื่อประโยชน์ในการกำกับดูแลหรือประโยชน์สาธารณะอื่นใดคณะกรรมการอาจเปลี่ยนแปลงหลักเกณฑ์และวิธีการขอรับใบอนุญาตได้ข้อ๕เอกสารหลักฐานหรือข้อมูลที่จำเป็นต้องใช้ในการอนุญาตผู้ขอรับใบอนุญาตต้องส่งเอกสารหลักฐานและข้อมูลเพื่อให้คณะกรรมการพิจารณาดังต่อไปนี้๕.๑เอกสารหลักฐานของนิติบุคคลผู้ขอรับใบอนุญาต๕.๑.๑หนังสือรับรองการจดทะเบียนนิติบุคคลและหนังสือบริคณห์สนธิ๕.๑.๒สำเนาบัตรประจำตัวประชาชนและสำเนาทะเบียนบ้านของผู้มีอำนาจกระทำการผูกพันนิติบุคคล๕.๑.๓หนังสือมอบอำนาจตามกฎหมายพร้อมสำเนาบัตรประจำตัวประชาชนและสำเนาทะเบียนบ้านของผู้มอบอำนาจและผู้รับมอบอำนาจในกรณีที่มีการมอบอำนาจให้ดำเนินการแทน๕.๒ข้อมูลด้านการบริหารจัดการ๕.๒.๑ผังโครงสร้างการบริหารจัดการองค์กร (Organization Chart)๕.๒.๒ข้อมูลนิติบุคคล (CorporateProfile) ตามรายละเอียดภาคผนวก ก ท้ายประกาศนี้๕.๓ข้อมูลด้านการให้บริการและผลการดำเนินงานที่ผ่านมาและข้อมูลแผนการให้บริการและการลงทุนในอนาคต๕.๓.๑ข้อมูลด้านการให้บริการและผลการดำเนินงานที่ผ่านมา(๑) ให้จัดส่งรายงานการให้บริการที่ผ่านมาเพื่อให้สามารถสะท้อนถึงขอบเขตเงื่อนไข และคุณภาพการให้บริการย้อนหลังของผู้ขอรับใบอนุญาต(๒)ให้จัดส่งรายงานเกี่ยวกับฐานะการเงินที่ผ่านการตรวจสอบจากผู้สอบบัญชีรับอนุญาตได้แก่ งบดุล งบกำไรขาดทุนงบกระแสเงินสดพร้อมด้วยข้อมูลอัตราส่วนทางการเงินที่คำนวณจากรายงานดังกล่าวข้อมูลโครงสร้างรายได้ที่แบ่งตามประเภทการให้บริการรวมถึงผลการวิเคราะห์หรือความเห็นที่พิจารณาได้ว่าจะเป็นประโยชน์ต่อการประเมินฐานะการเงินและผลการดำเนินงานของผู้ขอรับใบอนุญาตทั้งนี้การจัดส่งรายงานและข้อมูลตาม (๑) และ (๒) ให้จัดทำย้อนหลังเป็นระยะเวลาห้าปีหรือนิติบุคคลที่จัดตั้งไม่ถึงห้าปีให้จัดส่งข้อมูลดังกล่าวตามอายุการจัดตั้งนิติบุคคลของผู้ขอรับใบอนุญาตตามรายละเอียดภาคผนวก ข ท้ายประกาศนี้กรณีนิติบุคคลที่จัดตั้งขึ้นใหม่ไม่ถึงหนึ่งปีให้จัดส่งรายงานเกี่ยวกับฐานะการเงินและผลการดำเนินงานของผู้ถือหุ้นใหญ่ในนิติบุคคลที่ขอรับใบอนุญาตเพียงระยะเวลาสามปีย้อนหลังและข้อมูลที่แสดงถึงศักยภาพทางการเงินของนิติบุคคล ได้แก่รายละเอียดวงเงินสินเชื่อที่ได้รับจากสถาบันการเงินหนังสือยืนยันยอดบัญชีเงินฝากจากสถาบันการเงินนอกจากนี้ให้ผู้ขอรับใบอนุญาตจัดส่งรายงานการใช้ประโยชน์ในทรัพย์สินที่เกี่ยวข้องกับการให้บริการโทรคมนาคมตามการอนุญาตสัมปทาน หรือสัญญาจากบริษัท กสท โทรคมนาคม จำกัด (มหาชน) และ บริษัท ทีโอที จำกัด(มหาชน) หรือหน่วยงานของรัฐแห่งอื่น๕.๓.๒ ข้อมูลแผนการให้บริการและการลงทุนในอนาคต(๑)ให้จัดส่งแผนการให้บริการที่สามารถสะท้อนถึงลักษณะและประเภทของการให้บริการขอบเขตของการให้บริการ คุณภาพของการให้บริการ นโยบายการตลาดหรือการแข่งขันตลอดถึงแนวทางการพัฒนาการให้บริการ แนวทางการคุ้มครองผู้ใช้บริการหรือการรับเรื่องร้องเรียนจากผู้ใช้บริการเพื่อให้มั่นใจในคุณภาพบริการที่สมเหตุสมผลตลอดอายุการใช้บริการ ทั้งนี้แผนการให้บริการจะต้องสอดรับกับแผนการลงทุนตาม (๒)(๒) ให้จัดส่งแผนการลงทุน และแผนการจัดหาเงินทุนพร้อมข้อมูลที่เกี่ยวข้องอื่นซึ่งสามารถสะท้อนถึงความเหมาะสมของแผนโดยอย่างน้อยต้องมีข้อมูลที่แสดงถึงแหล่งที่มาของการจัดหาเงินทุนความรู้ความเชี่ยวชาญของผู้บริหาร สมมุติฐานในการจัดทำแผน ปัจจัยเสี่ยงที่อาจมีผลกระทบต่อแผนและแนวทางการพัฒนากิจการของผู้ขอรับใบอนุญาตทั้งนี้การจัดส่งรายงานและข้อมูลตาม (๑) และ (๒) ตามรายละเอียดภาคผนวก ข ท้ายประกาศนี้๕.๔ข้อมูลด้านเทคนิคและเทคโนโลยี๕.๔.๑ผู้ขอรับใบอนุญาตที่มีโครงข่ายโทรคมนาคมเป็นของตนเองเพื่อให้บริการโครงข่ายโทรคมนาคม(NetworkProvider) ให้ส่งข้อมูลตามรายละเอียดภาคผนวก ค ท้ายประกาศนี้๕.๔.๒ผู้ขอรับใบอนุญาตที่มีโครงข่ายโทรคมนาคมเป็นของตนเองเพื่อให้บริการโครงข่ายโทรคมนาคมและให้บริการโทรคมนาคม(NetworkProvider and Service Provider) ให้ส่งข้อมูลตามรายละเอียดภาคผนวก งท้ายประกาศนี้๕.๔.๓ผู้ขอรับใบอนุญาตที่ประสงค์จะสร้างโครงข่ายโทรคมนาคมใหม่เป็นของตนเองเพื่อให้บริการโครงข่าย(NetworkProvider) ให้ส่งข้อมูลตามรายละเอียดภาคผนวก จ ท้ายประกาศนี้๕.๔.๔ผู้ขอรับใบอนุญาตที่ประสงค์จะสร้างโครงข่ายโทรคมนาคมใหม่เป็นของตนเองเพื่อให้บริการโครงข่ายโทรคมนาคมและให้บริการโทรคมนาคม (NetworkProvider and Service Provider) ให้ส่งข้อมูลตามรายละเอียดภาคผนวก ฉท้ายประกาศนี้๕.๕ข้อมูลการบริการโทรคมนาคมพื้นฐานโดยทั่วถึงและบริการเพื่อสังคมผู้ขอรับใบอนุญาตต้องจัดส่งข้อเสนอในการให้บริการโทรคมนาคมพื้นฐานโดยทั่วถึงและบริการเพื่อสังคมตามประกาศคณะกรรมการเรื่องหลักเกณฑ์วิธีการและเงื่อนไขในการจัดให้มีบริการโทรคมนาคมพื้นฐานโดยทั่วถึงและบริการเพื่อสังคมข้อ๖ระยะเวลาและวิธีการพิจารณาในการออกใบอนุญาตวิธีการพิจารณาในการออกใบอนุญาตให้ดำเนินการดังนี้๖.๑สำนักงาน กทช. พิจารณาตรวจสอบแบบคำขอที่กรอกแล้วและเอกสารหลักฐานที่จำเป็นต้องใช้ในการอนุญาตให้ถูกต้องและครบถ้วน๖.๒ถ้าการประกอบกิจการโทรคมนาคมต้องใช้คลื่นความถี่ผู้ขอรับใบอนุญาตต้องขออนุญาตให้ใช้คลื่นความถี่ตามหลักเกณฑ์และวิธีการที่คณะกรรมการกำหนด๖.๓ถ้าการประกอบกิจการโทรคมนาคมต้องใช้เลขหมายโทรคมนาคมผู้ขอรับใบอนุญาตต้องขออนุญาตให้ใช้เลขหมายโทรคมนาคมสำหรับใช้ในการให้บริการหรือพื้นที่การให้บริการสำหรับการประกอบกิจการโทรคมนาคมของผู้ขอรับใบอนุญาตตามหลักเกณฑ์ และวิธีการที่คณะกรรมการกำหนด๖.๔หากปรากฏเอกสารหลักฐานที่จำเป็นใช้ประกอบการพิจารณาตาม ๖.๑, ๖.๒ และ๖.๓ ไม่ถูกต้องหรือไม่ครบถ้วน หรือไม่เพียงพอ สำนักงาน กทช.จะแจ้งให้ผู้ขอรับใบอนุญาตจัดส่งเอกสารหลักฐานที่จำเป็นเพิ่มเติมภายในระยะเวลาสิบห้าวันและจะยังไม่พิจารณากลั่นกรองนำเสนอคณะกรรมการจนกว่าจะได้รับเอกสารหลักฐานที่จำเป็นเพียงพอต่อการพิจารณา๖.๕หากปฏิบัติถูกต้องและครบถ้วนตาม ๖.๑, ๖.๒, ๖.๓ และ๖.๔ สำนักงาน กทช.จะดำเนินการพิจารณากลั่นกรองเพื่อจัดทำรายงานการวิเคราะห์ความเหมาะสมของการประกอบกิจการโทรคมนาคมและจัดทำร่างใบอนุญาตเพื่อเสนอพร้อมเงื่อนไขให้คณะกรรมการพิจารณาภายในระยะเวลาไม่เกินหกสิบวันโดยคำนึงถึงปัจจัยดังต่อไปนี้เป็นอย่างน้อย๖.๕.๑ประโยชน์ต่อผู้บริโภค ผู้ใช้บริการ อุตสาหกรรม เศรษฐกิจ สังคม การศึกษา วัฒนธรรมความมั่นคงของรัฐ และประโยชน์สาธารณะอื่น๖.๕.๒ความสามารถในการบริหารจัดการ พร้อมฐานะการเงินและผลการดำเนินงานที่มั่นคงสามารถดำเนินธุรกิจได้ต่อเนื่อง๖.๕.๓ความเหมาะสมและสอดคล้องของแผนการลงทุน และกับแผนการให้บริการซึ่งจะเอื้อต่อการพัฒนาผลิตภัณฑ์และเทคโนโลยีใหม่ๆ๖.๕.๔ศักยภาพในการจัดหาแหล่งเงินทุนมารองรับการดำเนินการตามแผนการลงทุนทั้งในภาวะปกติและในภาวะที่อาจเกิดเหตุการณ์ไม่คาดคิด๖.๕.๕แผนการด้านเทคนิคที่มีความสมเหตุสมผล สอดรับกับแผนการให้บริการซึ่งจะก่อให้เกิดการใช้ทรัพยากรอย่างมีประสิทธิภาพ๖.๕.๖ศักยภาพในการติดตั้งโครงข่าย รวมถึงในการดำเนินการอื่นใด ให้ได้ตามแผนที่นำเสนอ๖.๖ คณะกรรมการประชุมพิจารณาโดยคำนึงถึงปัจจัยตาม๖.๕.๑ ถึง ๖.๕.๖ และประโยชน์สาธารณะ การแข่งขันเสรีอย่างเป็นธรรมการบริการพื้นฐานโดยทั่วถึงและบริการเพื่อสังคมการใช้ประโยชน์เลขหมายโทรคมนาคมและโครงข่ายโทรคมนาคมอย่างมีประสิทธิภาพ ซึ่งรวมถึงการเข้าสู่ตลาดของผู้ประกอบการรายใหม่โดยเฉพาะอย่างยิ่งวิสาหกิจขนาดกลางหรือขนาดย่อมและการกระจายประโยชน์อย่างเป็นธรรมรวมทั้งการลดมาตรการกีดกันการเข้าสู่ตลาดโดยให้สำนักงาน กทช.แจ้งมติคณะกรรมการให้ผู้ขอรับใบอนุญาตทราบภายในระยะเวลาไม่เกินสามสิบวัน๖.๗กรณีที่คณะกรรมการพิจารณาเห็นควรให้ผู้ขอรับใบอนุญาตดำเนินการแก้ไขข้อเสนอให้ผู้ขอรับใบอนุญาตยื่นคำร้องขอภายในสามสิบวันนับแต่วันที่ได้รับแจ้งจากสำนักงานกทช. หรือตามที่คณะกรรมการกำหนด เพื่อให้คณะกรรมการพิจารณาทบทวนอีกครั้งหนึ่ง๖.๘หากคณะกรรมการพิจารณาอนุญาต สำนักงาน กทช. มีหนังสือแจ้งให้ผู้ขอรับใบอนุญาตทราบและให้ชำระค่าธรรมเนียมใบอนุญาตและค่าใช้จ่ายอื่นๆตามอัตราที่คณะกรรมการประกาศกำหนดให้แล้วเสร็จภายในสิบห้าวันนับแต่วันที่ได้รับหนังสือทั้งนี้ในกรณีคณะกรรมการพิจารณาเห็นควรเปลี่ยนแปลงระยะเวลาและวิธีการอนุญาตประกอบกิจการโทรคมนาคมสำหรับการให้บริการโทรคมนาคมบางประเภทเพื่อประโยชน์ในการกำกับดูแล หรือประโยชน์สาธารณะอื่นใดก็สามารถกระทำได้ข้อ๗ ขอบเขตและเงื่อนไขการอนุญาต๗.๑ผู้รับใบอนุญาตจะต้องมีคุณสมบัติครบถ้วนตามข้อ ๓ตลอดระยะเวลาการให้บริการโทรคมนาคม๗.๒ผู้รับใบอนุญาตต้องเริ่มดำเนินการเพื่อให้บริการโทรคมนาคมตามลักษณะและประเภทที่ได้รับอนุญาตตามแผนการให้บริการและแผนการลงทุน แต่ทั้งนี้ต้องไม่เกินสองปีนับแต่วันที่ได้รับใบอนุญาตและต้องรายงานผลการดำเนินการทุกเดือนจนกว่าจะให้บริการเว้นแต่คณะกรรมการจะกำหนดเป็นอย่างอื่น๗.๓กรณีผู้รับใบอนุญาตประสงค์จะประกอบกิจการโทรคมนาคมเพิ่มเติมในลักษณะหรือประเภทอื่นภายหลังจากที่ได้รับใบอนุญาตตามมาตรา๗ วรรคสี่ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ แล้วให้ผู้รับใบอนุญาตแจ้งคณะกรรมการทราบเพื่อพิจารณาการพิจารณาของคณะกรรมการให้นำความใน๖.๖ มาใช้บังคับโดยอนุโลมทั้งนี้การอนุญาตดังกล่าวผู้รับใบอนุญาตจะต้องชำระค่าธรรมเนียมใบอนุญาตประกอบกิจการโทรคมนาคมในส่วนที่อนุญาตเพิ่มเติมตามที่คณะกรรมการกำหนด๗.๔ผู้รับใบอนุญาตสามารถให้บริการโทรคมนาคมได้ตามระยะเวลาที่คณะกรรมการอนุญาตให้ประกอบกิจการโทรคมนาคมและหากประสงค์จะเลิกการประกอบกิจการดังกล่าวก่อนวันที่ใบอนุญาตสิ้นอายุจะต้องแจ้งให้คณะกรรมการทราบล่วงหน้าไม่น้อยกว่าหนึ่งปีโดยจะต้องปฏิบัติตามเงื่อนไขที่คณะกรรมการกำหนดก่อนเลิกกิจการ๗.๕ผู้รับใบอนุญาตต้องปฏิบัติตามเงื่อนไขที่กำหนดไว้ในใบอนุญาตโดยเคร่งครัด๗.๖ผู้รับใบอนุญาตต้องชำระค่าธรรมเนียมใบอนุญาตตามที่คณะกรรมการกำหนดหากไม่ชำระค่าธรรมเนียมดังกล่าวภายในระยะเวลาที่กำหนดผู้รับใบอนุญาตจะต้องชำระค่าปรับตามอัตราที่คณะกรรมการกำหนดมิฉะนั้นจะถือว่าผู้ขอรับใบอนุญาตสละสิทธิ์ในการขอรับใบอนุญาต๗.๗กรณีผู้รับใบอนุญาตไม่ดำเนินการตาม ๗.๖ให้แล้วเสร็จภายในระยะเวลาสิบห้าวันนับแต่วันครบกำหนดชำระค่าธรรมเนียมให้ถือว่าใบอนุญาตนั้นสิ้นผลนับถัดจากวันครบกำหนดการชำระค่าธรรมเนียมโดยจะต้องปฏิบัติตามเงื่อนไขที่คณะกรรมการกำหนดก่อนเลิกกิจการ๗.๘ผู้รับใบอนุญาตที่มีการใช้คลื่นความถี่ หากถูกเพิกถอนใบอนุญาตให้ใช้คลื่นความถี่ให้ถือว่าถูกเพิกถอนใบอนุญาตประกอบกิจการโทรคมนาคมที่ใช้คลื่นความถี่นั้นด้วยกรณีผู้รับใบอนุญาตไม่ขอต่ออายุใบอนุญาตให้ใช้คลื่นความถี่หรือไม่ได้รับการพิจารณาให้ต่ออายุใบอนุญาตให้ถือว่าใบอนุญาตประกอบกิจการโทรคมนาคมที่ใช้คลื่นความถี่นั้นเป็นอันสิ้นผล๗.๙ตลอดระยะเวลาการให้บริการโทรคมนาคมผู้รับใบอนุญาตจะต้องมีวิศวกรที่มีคุณสมบัติเป็นผู้ประกอบวิชาชีพวิศวกรรมควบคุมตามพระราชบัญญัติวิศวกรพ.ศ. ๒๕๔๒ และมีจำนวนตามที่คณะกรรมการกำหนด๗.๑๐ผู้รับใบอนุญาตจะต้องจัดให้มีโครงสร้างทางการเงิน โครงสร้างการระดมทุนที่เหมาะสมและจะต้องบริหารจัดการความเสี่ยงทางการเงินให้อยู่ในระดับเป็นที่ยอมรับโดยไม่ก่อให้เกิดหรืออาจนำมาซึ่งความเสียหายต่อการประกอบกิจการของผู้รับใบอนุญาตทั้งนี้ หากมีเหตุที่ผู้รับใบอนุญาตทราบหรือควรทราบว่าจะมีปัจจัยหรือเหตุการณ์ใดที่อาจก่อให้เกิดหรือนำมาซึ่งความเสี่ยงทางการเงินดังกล่าวผู้รับใบอนุญาตจะต้องแจ้งให้คณะกรรมการทราบโดยไม่ชักช้า๗.๑๑ผู้รับใบอนุญาตต้องรายงานผลการประกอบกิจการโทรคมนาคมที่ได้รับใบอนุญาตต่อคณะกรรมการตามแบบรายงานที่คณะกรรมการกำหนดเป็นประจำทุกปี ภายในระยะเวลาสามสิบวันนับแต่วันที่ครบกำหนดชำระค่าธรรมเนียมรายปี๗.๑๒ผู้รับใบอนุญาตต้องปฏิบัติตาม ระเบียบ ข้อบังคับ ประกาศ คำสั่งหรือมาตรการที่คณะกรรมการกำหนดเกี่ยวกับเรื่อง ดังนี้(๑) การแข่งขันโดยเสรีอย่างเป็นธรรม(๒) การใช้ทรัพยากรโทรคมนาคม เช่น เลขหมายโทรคมนาคม คลื่นความถี่การเข้าใช้ที่ดินและสิ่งอำนวยความสะดวก เป็นต้น(๓) การเชื่อมต่อและใช้โครงข่ายโทรคมนาคม(๔) การจัดให้มีบริการโทรคมนาคมพื้นฐานโดยทั่วถึง และบริการเพื่อสังคม(๕) การคุ้มครองผู้ใช้บริการ(๖) การปฏิบัติในกรณีเกิดเหตุฉุกเฉินและภัยพิบัติ(๗) ค่าธรรมเนียมและค่าบริการ(๘) การระงับข้อพิพาท(๙) หลักเกณฑ์หรือมาตรการอื่นใดที่คณะกรรมการกำหนดเพิ่มเติมข้อ๘กรอบระยะเวลาขั้นสูงและขั้นต่ำที่อนุญาตให้ประกอบกิจการให้มีกรอบระยะเวลาที่อนุญาตให้ประกอบกิจการขั้นต่ำไม่น้อยกว่าสิบห้าปีและขั้นสูงไม่เกินยี่สิบห้าปี ทั้งนี้ คณะกรรมการอาจพิจารณาเปลี่ยนแปลงกรอบระยะเวลาขั้นต่ำและขั้นสูงที่อนุญาตให้ประกอบกิจการโทรคมนาคมได้ข้อ๙ การขอต่ออายุใบอนุญาตกรณีผู้รับใบอนุญาตประสงค์จะต่ออายุใบอนุญาตประกอบกิจการโทรคมนาคมให้ดำเนินการตามหลักเกณฑ์ วิธีการและเงื่อนไข ดังนี้๙.๑ผู้รับใบอนุญาตจะต้องยื่นแบบคำขอต่ออายุใบอนุญาตตามที่คณะกรรมการกำหนดก่อนวันที่ใบอนุญาตสิ้นอายุไม่น้อยกว่าสามสิบวันพร้อมส่งเอกสารหลักฐานหรือข้อมูลที่จำเป็นต้องใช้ในการออกใบอนุญาตตามที่กำหนดในข้อ๕๙.๒ในระหว่างการดำเนินการพิจารณาต่ออายุใบอนุญาต ให้ถือว่าผู้ยื่นคำขออยู่ในฐานะผู้รับใบอนุญาตจนกว่าจะได้รับแจ้งผลการพิจารณาจากสำนักงานกทช.๙.๓อายุใบอนุญาตที่ได้รับการพิจารณาให้ต่ออายุอาจมีระยะเวลาแตกต่างจากอายุใบอนุญาตเดิมซึ่งจะเป็นไปตามระยะเวลาที่คณะกรรมการกำหนด๙.๔ต้องมีคุณสมบัติตามที่กำหนดในข้อ ๓ และไม่เคยถูกคณะกรรมการพิจารณาว่ากระทำผิดเงื่อนไขใบอนุญาตประกอบกิจการโทรคมนาคมแบบที่สามในลักษณะที่สำคัญหรือร้ายแรงหรือถูกเพิกถอนการอนุญาตให้ใช้คลื่นความถี่สำหรับการประกอบกิจการโทรคมนาคมนั้น๙.๕วิธีการพิจารณาในการต่ออายุใบอนุญาตของคณะกรรมการให้นำความในข้อ ๖ มาใช้บังคับโดยอนุโลมแต่ทั้งนี้คณะกรรมการจะต้องพิจารณาและแจ้งคำสั่งให้ผู้รับใบอนุญาตทราบภายในสามสิบวันนับแต่วันที่คณะกรรมการได้รับรายงานจากสำนักงาน กทช.ข้อ๑๐ การอุทธรณ์๑๐.๑กรณีที่คณะกรรมการพิจารณาไม่ออกใบอนุญาต หรือไม่ต่ออายุใบอนุญาต ผู้ยื่นคำขอมีสิทธิอุทธรณ์ต่อคณะกรรมการเพื่อให้ทบทวนการพิจารณาภายในสิบห้าวันนับแต่วันที่ได้รับแจ้งหรือถือว่าได้รับแจ้งคำสั่งไม่ออกใบอนุญาตหรือไม่ต่ออายุใบอนุญาต ทั้งนี้การอุทธรณ์ต้องปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙๑๐.๒การพิจารณาอุทธรณ์ให้คณะกรรมการพิจารณาทบทวนคำสั่งได้ไม่ว่าจะเป็นปัญหาข้อเท็จจริง ข้อกฎหมาย หรือความเหมาะสมและแจ้งผู้อุทธรณ์โดยไม่ชักช้า แต่ต้องไม่เกินสามสิบวันนับแต่วันที่ได้รับอุทธรณ์ถ้ามีเหตุจำเป็นไม่อาจพิจารณาให้แล้วเสร็จภายในระยะเวลาดังกล่าวให้คณะกรรมการมีหนังสือแจ้งให้ผู้อุทธรณ์ทราบก่อนครบกำหนดเวลาดังกล่าวในการนี้ให้ขยายระยะเวลาพิจารณาอุทธรณ์ออกไปได้ไม่เกินสามสิบวันนับแต่วันที่ครบกำหนดเวลาดังกล่าวและคำวินิจฉัยของคณะกรรมการให้ถือเป็นที่สุดข้อ๑๑ มาตรการเพื่อการแข่งขันผู้รับใบอนุญาตต้องปฏิบัติตามหลักเกณฑ์และมาตรการดังต่อไปนี้๑๑.๑กรณีผู้รับใบอนุญาตตั้งแต่สองรายขึ้นไปต้องการควบรวมกิจการหรือเข้าร่วมกันเป็นบริษัทคู่ค้าหรือทำสัญญาใดที่ให้ผู้รับใบอนุญาตอีกฝ่ายมีอำนาจควบคุมกำกับดูแล หรือ สั่งการหรือกระทำการแทนคู่สัญญาอีกฝ่ายที่เป็นผู้รับใบอนุญาต หรือล่วงรู้ข้อมูลทางการค้าของผู้รับใบอนุญาตอีกฝ่ายอันมีลักษณะที่เป็นหรืออาจเป็นการกีดขวางการแข่งขันอย่างเป็นธรรมในตลาดจะต้องขอความเห็นชอบจากคณะกรรมการก่อน๑๑.๒ผู้รับใบอนุญาตต้องไม่โอนสิทธิในใบอนุญาต อนุญาตต่อ หรือโอน ส่วนหนึ่งส่วนใดหรือทั้งหมดของโครงข่ายโทรคมนาคมให้กับบุคคลอื่นอันทำให้มีผลกระทบต่อการบริการตามใบอนุญาตที่ได้รับตลอดอายุใบอนุญาตเว้นแต่จะได้รับความเห็นชอบจากคณะกรรมการก่อน๑๑.๓ผู้รับใบอนุญาตต้องดำเนินงานให้บริการโครงข่ายโทรคมนาคมและให้บริการสำหรับบริการที่ได้รับใบอนุญาตบนพื้นฐานของการค้าปกติกับผู้ใช้บริการและผู้เชื่อมต่อโครงข่ายโทรคมนาคมของตนโดยไม่เลือกปฏิบัติ๑๑.๔ผู้รับใบอนุญาตต้องจัดทำบัญชีแสดงรายการรายรับรายจ่ายทั้งหมดในการประกอบกิจการโทรคมนาคมในแต่ละประเภทบริการที่ได้รับใบอนุญาตและกิจการอื่นของตนลงในระบบบัญชีและเก็บรักษาเอกสารที่จำเป็นตามมาตรฐานการบัญชีที่กำหนดตามกฎหมายว่าด้วยการบัญชีและตามที่คณะกรรมการกำหนดเพื่อให้คณะกรรมการ หรือบุคคลที่คณะกรรมการแต่งตั้งสามารถตรวจสอบและประเมินต้นทุนการประกอบกิจการของผู้รับใบอนุญาตได้ตลอดระยะเวลาของอายุใบอนุญาต๑๑.๕ภายใต้พฤติการณ์ และสภาวการณ์เดียวกันผู้รับใบอนุญาตต้องปฏิบัติกับผู้ใช้บริการโดยเท่าเทียมกันและต้องเสนอการให้บริการสำหรับบริการที่ได้รับใบอนุญาตบนข้อกำหนดและเงื่อนไขเดียวกันต่อผู้ใช้บริการที่มีพฤติการณ์และสภาวการณ์คล้ายคลึงกันกรณีข้อกำหนดและเงื่อนไขที่ผู้รับใบอนุญาตต้องปฏิบัติกับผู้ใช้บริการปรากฏพฤติการณ์และสภาวการณ์แตกต่างหรือไม่เป็นไปตามวรรคหนึ่งต้องได้รับความเห็นชอบจากคณะกรรมการก่อน๑๑.๖ผู้รับใบอนุญาตต้องไม่กระทำการใดที่คณะกรรมการเห็นว่ามีวัตถุประสงค์หรือมีผลกระทบหรืออาจมีผลกระทบต่อการแข่งขันอย่างเป็นธรรมในตลาดอย่างมีนัยสำคัญสำหรับโครงข่ายโทรคมนาคมหรือการให้บริการสำหรับบริการที่ได้รับอนุญาตของผู้รับใบอนุญาตหรือสำหรับบริการโทรคมนาคม หรือเครื่องอุปกรณ์โทรคมนาคมของบุคคลอื่น ทั้งนี้การกระทำที่คณะกรรมการอาจพิจารณาว่ามีวัตถุประสงค์หรือมีผลกระทบดังกล่าวอาจหมายความรวมถึงกรณีดังต่อไปนี้(ก) การเข้าทำสัญญา หรือความตกลงอื่นใดโดยสมรู้กันหรือการดำเนินการร่วมมือกันกับบุคคลอื่นอันส่งผลกระทบต่อสภาวการณ์การแข่งขันของผู้รับใบอนุญาตรายอื่นตลาดโทรคมนาคม และผู้บริโภค(ข) การเข้าทำสัญญา หรือความตกลงกับบุคคลอื่นใดเกี่ยวกับค่าบริการหรือค่าธรรมเนียม หรือเครื่องอุปกรณ์โทรคมนาคมอันมีลักษณะเป็นการทำลาย กีดกันบั่นทอน หรือขัดขวางการแข่งขันอย่างเป็นธรรมหรือขัดขวางต่อการเข้าตลาดของผู้ประกอบการรายใหม่(ค) การร่วมกันไม่ขายสินค้า หรือบริการให้กับผู้รับใบอนุญาตรายอื่นหรือบุคคลอื่นที่มิใช่บริษัทลูก หรือบริษัทในเครือของตน(ง) การเข้าจัดการแต่เพียงผู้เดียว หรือร่วมกันหลายคนโดยมีผลหรืออาจมีผลเป็นการกีดกันไม่ให้คู่แข่งเข้าถึง หรือมีช่องทางจำหน่ายผลิตภัณฑ์หรือบริการที่จะแข่งขันกับผลิตภัณฑ์ หรือบริการของผู้รับใบอนุญาต หรือของบุคคลหรือนิติบุคคลที่เป็นผู้ถือหุ้นของตน(จ) การทำสัญญา หรือความตกลงใดๆ กับผู้ประกอบการในธุรกิจโทรคมนาคมหรือผู้ให้บริการเกี่ยวกับเครื่องอุปกรณ์โทรคมนาคมรายอื่นเพื่อแบ่งส่วนแบ่งทางการตลาดโดยการตกลง แบ่งตามแนวพื้นที่ทางภูมิศาสตร์หรือแนวทางอื่นใดที่คณะกรรมการเห็นว่าเป็นการตกลงแบ่งส่วนแบ่งทางการตลาดหรือจัดระเบียบของตลาดโดยมิชอบ(ฉ) การให้สิทธิพิเศษอย่างไม่เหมาะสมหรือการรับประโยชน์อันไม่เป็นธรรมจากบริษัทในเครือ หรือการเลือกปฏิบัติใดๆอันมีผลกระทบต่อการแข่งขันอย่างเป็นธรรมในตลาดหากคณะกรรมการเห็นว่าผู้รับใบอนุญาตรายอื่นอาจตกอยู่ในสถานการณ์เสียเปรียบในการแข่งขันอย่างมากหรือทำให้การแข่งขันลดลงอย่างมีนัยสำคัญหรือจะมีผลเป็นการกีดกันการเข้าตลาดของผู้ประกอบการรายใหม่(ช) การดำเนินการอื่นใดอันมีผลทำให้มีการอุดหนุนการบริการ การอุดหนุนไขว้การถือครองธุรกิจในประเภทเดียวกัน การใช้อำนาจทางการตลาดที่ไม่เป็นธรรมการทุ่มตลาด การกำหนดราคาต่ำกว่าต้นทุนการกำหนดราคาที่มีผลทำให้ผู้รับใบอนุญาตรายอื่นไม่สามารถแข่งขันได้หรือเลือกปฏิบัติในทางราคา๑๑.๗ผู้รับใบอนุญาตต้องปฏิบัติตามหลักเกณฑ์หรือมาตรการอื่นใดอันเกี่ยวข้องกับการแข่งขันที่คณะกรรมการประกาศกำหนดเพิ่มเติมข้อ๑๒ คณะกรรมการจะออกใบอนุญาตประกอบกิจการโทรคมนาคมตามประกาศนี้ให้แก่บริษัท กสทโทรคมนาคม จำกัด (มหาชน) และ บริษัท ทีโอที จำกัด (มหาชน)ในวันที่ประกาศนี้ใช้บังคับตามลักษณะและประเภทของการประกอบกิจการขอบเขตการให้บริการ รวมทั้งสิทธิต่างๆในการให้บริการโทรคมนาคมเท่าที่อยู่ในความรับผิดชอบดำเนินการของบริษัท กสทโทรคมนาคม จำกัด (มหาชน) และ บริษัท ทีโอที จำกัด (มหาชน)ตามที่มีอยู่ในวันที่พระราชบัญญัติการประกอบกิจการโทรคมนาคม พ.ศ. ๒๕๔๔มีผลใช้บังคับ ทั้งนี้ต้องปฏิบัติตามเงื่อนไขการอนุญาตที่คณะกรรมการกำหนดภายในสามสิบวันนับแต่วันที่ได้รับใบอนุญาตตามวรรคหนึ่งให้บริษัท กสท โทรคมนาคม จำกัด (มหาชน) และ บริษัท ทีโอที จำกัด (มหาชน)จัดส่งรายละเอียดและหลักฐาน ดังต่อไปนี้(๑) การใช้ทรัพยากรโทรคมนาคม เช่น คลื่นความถี่ และเลขหมายโทรคมนาคม(๒) ลักษณะของโครงข่ายโทรคมนาคมที่เป็นของตนเอง(๓) ลักษณะและประเภทของกิจการโทรคมนาคมที่ให้บริการก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔ มีผลใช้บังคับสำหรับเอกสารหลักฐานและข้อมูลอื่นตามข้อ๕ นอกจากที่กำหนดในวรรคสองให้บริษัท กสท โทรคมนาคม จำกัด (มหาชน) และ บริษัททีโอที จำกัด (มหาชน) จัดส่งแก่คณะกรรมการภายในระยะเวลาไม่เกินเก้าสิบวันนับแต่วันที่รับใบอนุญาตข้อ๑๓ ในกรณีที่บริษัท กสท โทรคมนาคมจำกัด (มหาชน) และ บริษัท ทีโอที จำกัด (มหาชน) มีการสร้างโครงข่ายโทรคมนาคมหรือให้บริการโทรคมนาคมเพิ่มเติมภายหลังจากวันที่พระราชบัญญัติการประกอบกิจการโทรคมนาคมพ.ศ. ๒๕๔๔ มีผลใช้บังคับให้ยื่นขอรับใบอนุญาตภายในสามสิบวันนับแต่วันที่ประกาศนี้ใช้บังคับภายในเก้าสิบวันนับแต่วันที่ประกาศนี้ใช้บังคับให้บริษัทกสท โทรคมนาคม จำกัด (มหาชน) และ บริษัท ทีโอที จำกัด (มหาชน) ส่งเอกสารตามข้อ ๔ ข้อ ๕ ข้อ ๑๑และเอกสารตรวจสอบการประกอบกิจการโทรคมนาคมและความชอบด้วยกฎหมายในการประกอบกิจการดังกล่าวดังนี้(๑) การใช้ทรัพยากรโทรคมนาคม เช่น คลื่นความถี่ และเลขหมายโทรคมนาคม(๒) ลักษณะของโครงข่ายโทรคมนาคมที่เป็นของตนเอง(๓)ลักษณะและประเภทของกิจการโทรคมนาคมที่ให้บริการหลังวันที่พระราชบัญญัติการประกอบกิจการโทรคมนาคมพ.ศ. ๒๕๔๔ มีผลใช้บังคับ(๔) เอกสารอื่น ๆ ที่คณะกรรมการเห็นควรให้ส่งเพิ่มเติมภายหลังเมื่อยื่นขอรับใบอนุญาตตามวรรคหนึ่งแล้วให้บริษัทกสท โทรคมนาคม จำกัด (มหาชน) และ บริษัท ทีโอที จำกัด (มหาชน)ประกอบกิจการไปพลางก่อนจนกว่าคณะกรรมการจะแจ้งผลการพิจารณาทั้งนี้ไม่เกินเก้าสิบวันนับแต่วันที่ได้รับคำขอใบอนุญาตหากบริษัทกสท โทรคมนาคม จำกัด (มหาชน) และ บริษัท ทีโอที จำกัด (มหาชน)ไม่จัดส่งเอกสารให้คณะกรรมการภายในระยะเวลาที่กำหนดคณะกรรมการหรือเลขาธิการคณะกรรมการกิจการโทรคมนาคมแห่งชาติอาจพิจารณาดำเนินการตามหมวด๙ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ข้อ๑๔การประกอบกิจการโทรคมนาคมของผู้ได้รับอนุญาต สัมปทาน หรือสัญญาจากบริษัทกสท โทรคมนาคม จำกัด (มหาชน) และ บริษัท ทีโอที จำกัด (มหาชน)หรือหน่วยงานของรัฐแห่งอื่น ที่ได้รับการคุ้มครองตามมาตรา ๓๓๕ (๒)ของรัฐธรรมนูญแห่งราชอาณาจักรไทย พ.ศ. ๒๕๔๐ มาตรา ๗๘แห่งพระราชบัญญัติองค์กรจัดสรรคลื่นความถี่ และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ และมาตรา ๗๙ มาตรา ๘๐ และมาตรา ๘๑แห่งพระราชบัญญัติการประกอบกิจการโทรคมนาคม พ.ศ. ๒๕๔๔ยังคงมีสิทธิประกอบกิจการโทรคมนาคมต่อไป หากการอนุญาต สัมปทานหรือสัญญานั้นเกิดขึ้นโดยชอบด้วยกฎหมายก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔มีผลใช้บังคับต้องอยู่ภายใต้หลักเกณฑ์และเงื่อนไขการกำกับดูแลที่กำหนดในประกาศฉบับนี้จนกว่าการอนุญาตสัมปทานหรือสัญญาดังกล่าวสิ้นผลข้อ๑๕ ในกรณีที่ผู้ได้รับอนุญาต สัมปทานหรือสัญญาจากบริษัท กสท โทรคมนาคม จำกัด (มหาชน) และ บริษัท ทีโอที จำกัด (มหาชน)หรือหน่วยงานของรัฐแห่งอื่น ตามความในข้อ ๑๔ ที่ได้ทำความตกลงกับบริษัท กสทโทรคมนาคม จำกัด (มหาชน) และ บริษัท ทีโอที จำกัด (มหาชน)หรือหน่วยงานของรัฐแห่งอื่น เพื่อเปลี่ยนการอนุญาต สัมปทาน หรือสัญญานั้นเป็นการได้รับใบอนุญาตตามพระราชบัญญัติการประกอบกิจการโทรคมนาคม พ.ศ. ๒๕๔๔ให้ยื่นขอรับใบอนุญาตภายในสามสิบวันนับแต่วันที่ได้ตกลงเปลี่ยนการอนุญาต สัมปทานหรือสัญญาดังกล่าวโดยให้ได้รับสิทธิประกอบกิจการตามขอบเขตการให้บริการเดิมที่คู่กรณีได้ตกลงกันและตามระยะเวลาที่เหลืออยู่ของการอนุญาตสัมปทาน หรือสัญญานั้นเท่าที่ไม่ขัดหรือแย้งกับหลักเกณฑ์และเงื่อนไขการกำกับดูแลตามประกาศนี้ในการขอรับใบอนุญาตตามวรรคหนึ่งให้นำความในข้อ ๑๒ วรรคสองและวรรคสาม มาใช้บังคับโดยอนุโลมข้อ๑๖ ผู้ได้รับอนุญาต สัมปทานหรือสัญญาจากบริษัท กสท โทรคมนาคม จำกัด (มหาชน) และ บริษัท ทีโอที จำกัด(มหาชน) หรือหน่วยงานของรัฐแห่งอื่น ตามความในข้อ ๑๔ ที่ให้บริการอยู่แล้วและประสงค์จะให้บริการต่อไปหลังจากที่การอนุญาต สัมปทาน หรือสัญญาเดิมสิ้นสุดลงให้ยื่นคำขอรับใบอนุญาตภายในสามสิบวันนับแต่วันที่การอนุญาต สัมปทานหรือสัญญาเดิมสิ้นผล โดยไม่ต้องนำส่งรายละเอียดตามภาคผนวก กแต่ให้ยื่นเอกสารแสดงรายละเอียดเกี่ยวกับการประกอบกิจการที่ได้ทำไว้กับบริษัท กสทโทรคมนาคม จำกัด (มหาชน) และ บริษัท ทีโอที จำกัด (มหาชน)หรือหน่วยงานของรัฐแห่งอื่นพร้อมทั้งเอกสารการตรวจสอบการปฏิบัติตามเงื่อนไขและความชอบด้วยกฎหมายในการอนุญาตสัมปทาน หรือสัญญาดังกล่าวแทนโดยในระหว่างระยะเวลาดังกล่าวให้ผู้ยื่นคำขอมีสิทธิได้รับใบอนุญาตการประกอบกิจการไปพลางก่อนแต่ต้องดำเนินการยื่นเอกสารหลักฐานและข้อมูลที่จำเป็นทั้งหมดให้ครบถ้วนภายในเก้าสิบวันข้อ๑๗ในระหว่างที่คณะกรรมการยังไม่ได้ออกประกาศหลักเกณฑ์และวิธีการเกี่ยวกับการเชื่อมต่อหรือใช้โครงข่ายโทรคมนาคมหรือยังไม่ประกาศกำหนดประเภทและอัตราขั้นสูงของค่าธรรมเนียมและค่าบริการที่ผู้รับใบอนุญาตจะเรียกเก็บจากผู้ใช้บริการตามลักษณะและประเภทของกิจการโทรคมนาคมที่ได้รับใบอนุญาตให้ประกอบกิจการหรือได้ออกประกาศตามที่คณะกรรมการเห็นสมควรให้ผ่อนผันเป็นการชั่วคราวไม่เกินสิบห้าวันให้บริษัท กสท โทรคมนาคม จำกัด (มหาชน) และ บริษัท ทีโอที จำกัด (มหาชน)ใช้หลักเกณฑ์และเงื่อนไขเดิมไปพลางก่อนจนกว่าคณะกรรมการจะออกประกาศหลักเกณฑ์หรือพิจารณากำหนดมาตรการเพิ่มเติมในภายหลังในกรณีที่คณะกรรมการออกประกาศหลักเกณฑ์หรือมาตรการตามความในวรรคหนึ่งแล้วให้ผู้รับใบอนุญาตปฏิบัติตามโดยเคร่งครัดตั้งแต่วันที่ประกาศดังกล่าวมีผลใช้บังคับข้อ๑๘ผู้รับใบอนุญาตต้องแสดงสถานภาพการประกอบกิจการโทรคมนาคมที่ขัดหรือแย้งกับมาตรการเพื่อการแข่งขันตามข้อ๑๑พร้อมเสนอแนวทางและระยะเวลาในการผ่อนผันการปฏิบัติตามมาตรการเพื่อการแข่งขันให้คณะกรรมการพิจารณาภายในเก้าสิบวันนับแต่วันที่ได้รับใบอนุญาตข้อ๑๙ ให้บริษัท กสท โทรคมนาคม จำกัด(มหาชน) และ บริษัท ทีโอที จำกัด (มหาชน)จัดทำเอกสารการตรวจสอบการปฏิบัติตามเงื่อนไขและความชอบด้วยกฎหมายของการให้อนุญาตสัมปทาน หรือสัญญาของผู้ได้รับอนุญาต สัมปทาน หรือสัญญาโดยจัดส่งให้คณะกรรมการภายในหนึ่งร้อยแปดสิบวันนับแต่วันที่ประกาศนี้ใช้บังคับข้อ๒๐[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒สิงหาคม พ.ศ. ๒๕๔๘พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.ภาคผนวก ก รายละเอียดข้อมูลนิติบุคคล (Corporate Profile)แนบท้ายประกาศคณะกรรมการกิจการโทรคมนาคมแห่งชาติ เรื่องหลักเกณฑ์และวิธีการอนุญาตการประกอบกิจการโทรคมนาคมแบบที่สาม๒.ภาคผนวก ข ข้อมูลด้านการให้บริการและผลการดำเนินงานที่ผ่านมา และข้อมูลแผนการให้บริการและการลงทุนในอนาคต๓.ภาคผนวก ค ข้อมูลจำเป็นด้านเทคนิคและเทคโนโลยี๔.ภาคผนวก ง ข้อมูลจำเป็นด้านเทคนิคและเทคโนโลยี๕.ภาคผนวก จ ข้อมูลจำเป็นด้านเทคนิคและเทคโนโลยี๖.ภาคผนวก ฉ ข้อมูลจำเป็นด้านเทคนิคและเทคโนโลยี๗.แบบคำขอรับ ใบอนุญาตประกอบกิจการโทรคมนาคม แบบที่สาม(ดูข้อมูลจากภาพกฎหมาย)ฐิติพงษ์/ผู้จัดทำ๑๗ สิงหาคม ๒๕๔๘วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑] ราชกิจจานุเบกษาเล่ม ๑๒๒/ตอนพิเศษ ๕๘ ง/หน้า ๒๒/๓ สิงหาคม ๒๕๔๘